 **MESTSKÁ ČASŤ**

**BRATISLAVA – PODUNAJSKÉ BISKUPICE**

Trojičné námestie 11, 825 61 Bratislava

Materiál určený na rokovanie:

Miestneho zastupiteľstva dňa : 21.03.2023

## 

**Výstavba, rekonštrukcia a modernizácia športovej infraštruktúry**

**v areály Základnej školy Biskupická**

**Predkladá: Materiál obsahuje:**

Ing. Roman Lamoš - vyjadrenie komisií

starosta - návrh uznesenia

- dôvodová správa

**Zodpovedný:**

Ing. Boris Hurbanič

prednosta

**Spracoval:**

Pavel Drozd

Generálny sekretár kancelárie starostu

**Vyjadrenie komisií**

Komisia finančná, podnikateľských činností a obchodu :

**Komisia finančná, podnikateľských činností a obchodu odporúča prerokovať materiál na Miestnom zastupiteľstve mestskej časti Podunajské Biskupice.**

Komisia sociálnych vecí a zdravotníctva :

**Uznesenie č. 7/2023**

Komisia sociálnych vecí a zdravotníctva MsZ m. č. Bratislava-Podunajské Biskupice

**odporúča**

miestnemu zastupiteľstvu schváliť materiál o výstavbe, rekonštrukcii a modernizácii športovej infraštruktúry v areály Základnej školy Biskupická tak, ako bol predložený na spoločné rokovanie komisií miestneho zastupiteľstva

Komisia školstva :

**Komisia školstva súhlasí s návrhom a odporúča miestnemu zastupiteľstvu navrhovaný materiál prerokovať a schváliť.**

Komisia kultúry, mládeže a športu :

**Komisia kultúry, mládeže a športu odporúča navrhovaný materiál prerokovať na miestnom zastupiteľstve**

Komisia územného plánu, výstavby, životného prostredia, odpadov a cestného hospodárstva

Komisia ÚP,V, ŽP,OaCH

**berie na vedomie**

informáciu o stave prípravy a príprave spracovania žiadosti o poskytnutie príspevku určeného na výstavbu, rekonštrukciu a modernizáciu športovej infraštruktúry

**a odporúča materiál**

na rokovanie Miestnemu zastupiteľstvu mestskej časti Bratislava – Podunajské Biskupice

#### **Návrh uznesenia**

**Uznesenie č. : .....................................**

Miestne zastupiteľstvo Mestskej časti Bratislava – Podunajské Biskupice po prerokovaní:

**A/ berie na vedomie:**

informáciu o stave prípravy a príprave spracovania žiadosti o poskytnutie príspevku určeného na výstavbu, rekonštrukciu a modernizáciu športovej infraštruktúry,

**B/ schvaľuje:**

vypracovanie projektu a predloženie žiadosti o poskytnutie príspevku určeného na výstavbu, rekonštrukciu a modernizáciu športovej infraštruktúry,

**C/ schvaľuje:**

zabezpečenie realizácie projektu v súlade s pravidlami a podmienkami žiadosti o poskytnutie príspevku určeného na výstavbu, rekonštrukciu a modernizáciu športovej infraštruktúry,

**D/ schvaľuje:**

spolufinancovanie projektu „Žiadosť o poskytnutie príspevku určeného na výstavbu, rekonštrukciu a modernizáciu športovej infraštruktúry“ zo strany mestskej časti Bratislava – Podunajské Biskupice ako žiadateľa vo výške rozdielu medzi celkovými oprávnenými výdavkami projektu a požadovanou výškou finančných prostriedkov, minimálne však 30% z celkových oprávnených výdavkov – požadovaná výška finančných prostriedkov 350 000,00 EUR celkové oprávnené výdavky projektu vo výške 350 000,00 EUR, výška spolufinancovania (30% z celkových oprávnených výdavkov) 105 000,00 EUR,

**E/ schvaľuje:**

zabezpečenie financovania prípadných neoprávnených výdavkov z rozpočtu mestskej časti Bratislava - Podunajské Biskupice v plnej výške.

**Dôvodová správa**

Fond na podporu športu v nadväznosti na uznesenie správnej rady Fond na podporu športu dňa 22. decembra 2022 zverejnil tretiu výzvu na predkladanie žiadostí o poskytnutie príspevku určeného na výstavbu, rekonštrukciu a modernizáciu športovej infraštruktúry v celkovej výške 17,6 milióna eur. V porovnaní s predchádzajúcimi výzvami je vo Výzve č. 2022/002, tzv. INFRA 3, nastavené spolufinancovanie zo strany žiadateľa vo výške tridsať percent.

Je dôležité zdôrazniť, že systém bude pre záujemcov otvorený v termíne **17. marca až 17. apríla 2023.**

Mestská časť sa chce do výzvy o poskytnutie príspevku určeného na výstavbu, rekonštrukciu a modernizáciu športovej infraštruktúry zapojiť a v rámci projektu zmodernizovať areál Základnej školy Biskupická. V rámci projektu chce mestská časť realizovať v areály Základnej školy Biskupická nasledovnú športovú infraštruktúru:

Bežeckú dráhu cca 200m

Multifunkčné ihrisko

Basketbalové koše

Workout

Futbox

Pingpong

Rekonštrukciu telocvične a šatní

Maximálna miera podpory formou príspevku je 70% z oprávnených nákladov projektu pri dodržaní podmienky 30% spolufinancovania zo strany žiadateľa z oprávnených nákladov projektu. Počas prípravy projektu bude mestská časť komunikovať so spracovateľom projektu, aby celková hodnota diela neprevýšila výšku požadovanej dotácie.

Max. výška žiadanej dotácie: 350 000,00 EUR s DPH

Min. spolufinancovanie 30 % z celkových oprávnených nákladov

**Celkový predpokladaný rozpočet projektu 350 000,00 EUR**

Výška požadovanej dotácie 245 000,00 EUR

Min. 30 % spolufinancovanie z dotácie 105 000,00 EUR